Държавен вестник, бр. 16, 2024 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  16
необходими за заемане на длъжности в бъл­
гарските културни институти в чужбина се 
определят в класификатор на длъжностите в 
българските културни институти в чужбина, 
утвърден от министъра на културата.
(8) Директорът и служителите в бъл­
гарските културни институти в чужбина се 
командироват дългосрочно в приемащата 
държава със заповед на министъра на кул­
турата. Специфичните условия и редът за 
дългосрочното командироване в чужбина се 
определят с наредба на Министерския съвет.
(9) Преди началото на дългосрочното 
командироване директорите на българските 
културни институти в чужбина преминават 
обучение за повишаване на тяхната външно­
политическа компетентност, организирано от 
Дипломатическия институт към министъра 
на външните работи.“
§ 6. В чл. 21, ал. 1 в изречение първо след 
думите „бележити дейци“ се добавя „в който 
се включват и национални прояви и чества­
ния на събития и бележити дейци, свързани 
с външнополитическите приоритети на дър­
жавната политика в областта на културата, 
включително важни международни събития“ 
и в изречение второ след думите „за съответ­
ната година“ се добавя „по ред, определен в 
наредба, издадена от министъра на културата.“
§ 7. В чл. 24 се правят следните изменения 
и допълнения:
1. В ал. 1 накрая се добавя „наричан по-
нататък „фондът“.
2. В ал. 2 накрая се добавя „със седалище 
в гр. София“.
3. Алинея 3 се изменя така:
„(3) Министърът на културата осъществява 
общ контрол върху дейността на фонда и при­
ема стратегически насоки за дейността му.“
4. Създава се ал. 4:
„(4) Дейността, структурата, функциите, 
организацията на работа и числеността на 
фонда се определят с устройствен правилник, 
приет от Министерския съвет по предложение 
на министъра на културата.“
5. Алинея 5 се изменя така:
„(5) Устройственият правилник по ал. 4 
може да предвиди създаване на териториални 
звена на фонда.“
6. Създава се ал. 6:
„(6) При изпълнение на дейността си фондът 
се ръководи от следните принципи:
1. обективност и безпристрастност;
2. публичност и прозрачност;
3. на добро финансово управление;
4. служебно начало;
5. истинност.“
§ 8. Създава се чл. 24а:
„Чл. 24а. (1) Фондът подпомага провежда­
нето на националната политика в областта 
на културата, като набира, управлява и пре­
доставя средства, насочени към:
1. създаване на културни ценности и осъ­
ществяване на културни инициативи;
2. насърчаване на достъпа до културни 
ценности;
3. разпространение на българската култура 
и популяризиране на културното наследство 
в страната и чужбина;
4. създаване на условия за професионално 
развитие на българските творци;
5. повишаване капацитета на културните 
организации за създаване, реализиране и фи­
нансиране на културни проекти и инициативи;
6. стимулиране на международното сътруд­
ничество, обмен на знания и опит в областта 
на културата;
7. опазване и социализиране на културното 
наследство.
(2) Фондът може да предоставя целево 
съфинансиране на проекти, одобрени по 
програми на Европейския съюз за културния, 
творческия и аудиовизуалния сектори, както 
и да осъществява дейности, свързани с попу­
ляризирането на тези програми.
(3) Фондът осъществява своята дейност въз 
основа на програми, чрез които на конкурсен 
принцип се финансират проекти на културни 
организации и индивидуални творци.
(4) Фондът работи в координация с другите 
институции, финансиращи мерки за развитие 
на културата.“
§ 9. В чл. 25 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Правилата за организацията на работата 
на управителния съвет, включително мерките 
за предотвратяване на конфликт на интереси, 
се определят в устройствения правилник по 
чл. 24, ал. 4.“
§ 10. Член 26 се изменя така:
„Чл. 26. (1) Управителният съвет се състои 
от 15 членове:
1. по един представител на Министерството 
на културата, Министерството на финансите, 
Министерството на образованието и науката, 
Министерството на туризма, Министерство­
то на външните работи, Министерството на 
иновациите и растежа;
2. един представител, определен от упра­
вителния съвет на Националното сдружение 
на общините в Република България;
3. седем представители, определени чрез 
процедура по подбор за срок от две години 
по предложение на ръководните органи на 
творчески съюзи и културни организации, 
при спазване на изискването за балансирано 
представителство на отделните изкуства и 
един представител на академични институции 
в областта на културата.
(2) Председателсващ по право на управи­
телния съвет е министърът на културата. Той 
не участва в гласуването. При отсъствие на 
министъра на културата управителният съ­
вет се председателства от определен от него 
заместник-министър.